V Š E O B E C N E Z Á V Ä Z N É N A R I A D E N I E O B C E BO D Í K Y

**č. 3/2017**

**O  D A N I Z  N E H N U T E Ľ N O S T I na kalendárny rok 2018**

Obec Bodíky v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**§ 1**

**Základné ustanovenie**

1. Obecné zastupiteľstvo v Bodíkoch podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a  s účinnosťou od 1. januára 2018 daň z nehnuteľností.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Bodíky v zdaňovacom období roku 2018.

**D A Ň Z  P O Z E M K O V**

**§ 2**

Základom dane z pozemkov pre pozemky druhu orná pôda, chmelnice, vinice, ovocné sady a trvalé trávnaté porasty je hodnota pozemku určená vynásobením výmery pozemkov v m2 uvedenej v prílohe č. 1 zákona č. 582/2004 Z.z. o miestnych daniach ako aj hodnoty pozemkov druhu záhrady, zastavané plochy a nádvoria,  ostatné plochy a stavebné pozemky uvedené v prílohe č. 2 zákona č. 582/2004 Z.z.

**§ 3**

**Sadzba dane**

(1) Správca dane určuje pre pozemky na území obce Bodíky, okrem pozemkov nachádzajúcich sa v jednotlivej časti obce uvedenej v § 3 ods. 2 a pozemkov uvedených v ods. 3 tohto všeobecne záväzného nariadenia, ročnú sadzbu dane z pozemkov:

a) orná pôda, chmeľnice, vinice, ovocné sady, trvalé trávnaté porasty **0,35 %,**

b) záhrady **0,85 %,** **/0,01122.-€/m2/**

c) zastavané plochy a nádvoria, ostatné plochy **0,95%, /0,01254.-€/m2/**

d) lesné pozemky, na ktorých sú hospodárske lesy, rybníky s chovom rýb a ostatné hospodársky

využívané vodné plochy **0,35%, /10,2235.-€/ha/**

e) stavebné pozemky **1,75%, /0,2322.-€/m2/.**

(2) Správca dane určuje v jednotlivej časti obce – pozemky vo vlastníctve Bývalých urbárnikov v Bodíkoch, Urbariátu Rohovce a Urbariátu Šuľany – ročnú sadzbu dane z pozemkov za

- zastavené plochy a nádvoria, ostatné plochy **1,75 %, /0,0231.-€/m2.**

**D A Ň Z O  S T A V I E B**

**§ 4**

**Sadzba dane**

1) Správca dane určuje pre stavby na území obce Bodíky, okrem stavieb nachádzajúcich sa v jednotlivej časti obce uvedenej v § 4 ods. 2 tohto všeobecne záväzného nariadenia, ročnú sadzbu dane zo stavieb za každý aj začatý m2 zastavanej plochy

**a) 0,055.- €** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,500.-€** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c) 0,550.- €** za chaty a stavby na individuálnu rekreáciu,

**d) 0,200.-€** za samostatne stojace garáže,

**e) 0,450.-€** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,

**f) 0,550.-€** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**g) 0,055.-€** za ostatné stavby neuvedené v písmenách a) až f).

(2) Správca dane určuje pri viacpodlažných stavbách pre všetky druhy stavieb príplatok za podlažie **0, 20.- €** za každé ďalšie podlažie okrem prvého nadzemného podlažia .

**§ 5**

**Oslobodenie od dane a zníženie dane**

(1) Správca dane od dane z pozemkov oslobodzuje:

1. pozemky, na ktorých sú cintoríny, kolumbária, urnové háje a rozptylové lúky,
2. pozemky verejne prístupných parkov, priestorov a športovísk.

**§ 6**

**Platenie dane**

Správca dane na rok 2018 určuje, že vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.

**§ 7**

**Záverečné ustanovenie**

(1) Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností platné na rok 2017.

(2) Obecné zastupiteľstvo obce Bodíky sa na tomto všeobecne záväznom nariadení o dani z nehnuteľností na rok 2018 uznieslo dňa 28.11.2017, číslo uznesenia 15/2017.

**§ 8**

**Účinnosť**

Toto nariadenie nadobúda účinnosť 1. januára 2018.

Tamás Világi

starosta obce

**v.r.**

**Vyvesené dňa : 13.12.2017**

**Zvesené dňa : 29.12.2017**

**Návrh vyvesený dňa : 10.11.2017**

**Zvesený dňa : 27.11.2017**